Înîsîyatîfê Neteweyî yê Semedê Efrînî semedo ke Tirkîya sûcanê xo yê vera Efrînî ra warê mîyanneteweyî de bêra muhakemekerdene Berlin de dest pê nobete kerd.
Çalakîya nobete Brandanburger Tor de pê beşdarîya mexdûranê herêma Efrînî û roniştoxanê Efrînî dest pêkerd. Çalakîye de pankartê serê hêrişanê Tirkîya ameyî berzkerdene.
Çalakîkeran venga komelê mîyanneteweyî da ke qirkerdişê Efrînî vindarno, vera gefanê îşxalî erk û mesuldarîyanê xo bîyaro ca.
Înîsîyatîfî da zanayene ke heta ke çalakîya înan biresa armancê xo ê do nobete nêteriknê.
